TÁJÉKOZTATÓ

a **2020/2021**-es TANÉV KOLLÉGIUMI BEIRATKOZÁSÁHOZ

**Tisztelt Szülő! Kedves Tanuló!**

A kollégiumi felvételi kérelem benyújtásával jelezték intézményünk felé kollégiumi igényüket. Kollégiumunk a beérkezett kérelmek alapján elbírálta, hogy kiknek tud biztosítani kollégiumi férőhelyet.

A felvett tanulók névsorát az iskola honlapján tesszük közzé ([<https://szentbenedekiskola.hu/>)](http://szbi.hu/balatonfured/).

**Postai úton csak nemleges elbírálás esetén küldünk értesítést.**

A kollégiumi felvétel egy tanévre szól, amely a jelentkezés dátumát követő tanév.

**A beköltözés az első tanítási napot megelőző napon történik,**

**2020. augusztus 31-én 1400 – 2000 óráig a szülő/gondviselő jelenlétében, az alábbi rend szerint:**

augusztus 31. **14.00 – 16.00 9. évfolyam**

augusztus 31. **16.00 – 18.00 10. évfolyam**

augusztus 31. **18.00 – 19.00** **11. évfolyam**

augusztus 31. **19.00 – 20.00** **12. évfolyam**

Aki a meghirdetett beköltözés időpontjában nem jelenik meg, vagy a késedelemről előzetesen nem értesíti az intézményt, kizárható a kollégiumi elhelyezés rendjéből.

**A járványügyi helyzetre való tekintettel**, annál a tanulónál, akinél a kollégiumba történő megérkezés és bentlakás idején a koronavírus tünetei jelentkeznek (pl.: láz), a következő eljárásrendet követjük: a diákot elkülönítjük, a szülőt értesítjük, aki gyermeke hazaszállításáról gondoskodni köteles.

A kollégista köteles a beköltözést követő 30 napon belül a kollégium címét (8230 Balatonfüred, Hősök tere 1.) tartózkodási helyként bejelenteni a hatósági nyilvántartásba, illetve a kollégiumi tagság megszűnésekor onnan kijelenteni. Nem nagykorú diák esetében ez a kötelezettség a szülőt/gondviselőt terheli.

A szülő és a kollégiumba jelentkező diák tudomásul veszi, hogy a tanulók érdekében az oktatási intézmény fenntartója által telepített kamerarendszer üzemel az iskola/kollégium területén.

A kollégium a törvényi előírásoknak megfelelően biztosítja a napi háromszori étkezést, melyet kötelező igénybe venni (hétfő reggelitől péntek ebédig). Intézményünk természetesen figyelembe veszi az orvosi igazolással alátámasztott speciális étkezési igényeket.

Az étkezési térítési díjak befizetése a kollégiumi beköltözés napján, **augusztus 31-én** történik. **9. évfolyamos diákjaink részére** (9.A, 9.C, 9.NY és az első éves Lóczy Gimnázium tanulói) a teljes étkezési térítési díj: 19.680 Ft, a kedvezményes étkezési térítési díj – melyhez érvényes igazolás, határozat behozatala szükséges – 10.340 Ft.

**Az étkezési térítési díj befizetésével kapcsolatban felsőbb évfolyamos diákjaink** (9.G, 10.A, 10.B, 10.C, 10.G, 11.A, 11.C, 12. G, 12. R osztályos és lóczys diákjaink) a következő elérhetőségen kérhetnek további információt:

[penztar.balatonfured@szbi.hu](mailto:penztar.balatonfured@szbi.hu),

**Útmutató a kollégiumi beköltözéshez**

**A beköltözés feltételei:**

* Az iskolai és kollégiumi házirend betartásának vállalása mind a szülő és diák részéről, melyet a beköltözéskor aláírásukkal fogadnak el.
* A tanuló okiratairól készült fénymásolat (személyazonosító igazolvány, lakcímkártya, TAJ kártya, diákigazolvány).
* 3 napnál nem régebbi **orvosi igazolás**, hogy a tanuló egészséges és közösségbe felvehető. Amennyiben ezt a diák nem hozza magával, **a járványügyi helyzet miatt** nem költözhet be a kollégiumba az igazolás behozataláig.
* Szeptember havi étkezési díj befizetése. Az 50%-os étkezési díjkedvezményre az a tanuló jogosult, akinél a jogszabályban meghatározott feltételek valamelyike fennáll, melyet érvényes határozattal igazolni tud:
  + Három és több gyermekes családban nevelkedő gyermek (MÁK igazolás).
  + A tanuló tartósan beteg gyermek (orvosi igazolás).
  + Rendszeres gyermekvédelmi támogatásban részesül (önkormányzati határozat).

**Amire szükséged lesz kollégistaként:**

* évszaknak és időjárásnak megfelelő ruházat és kabát, ünneplő ruha, fehérnemű, pizsama/hálóing, utcai/sport/elegáns cipő, papucs, napszemüveg, esőkabát, esernyő,
* kollégiumunk biztosít paplant, párnát ugyanakkor az ágyneműhuzatot, lepedőt és az ágy letakarására szolgáló plédet hozni kell,
* tisztálkodási szerek: szappan, tusfürdő, sampon, törölköző, dezodor, fogkefe, fogkrém, fésű, manikűrkészlet, zsebkendő, WC papír, stb.,
* saját evőeszköz, tányér, pohár/bögre, konzervnyitó, névvel ellátott, műanyag tárolódoboz az élelem hűtőszekrényben való higiénikus tárolásához, konyharuha,
* nem mérgező hatású takarítószerek, mosogatószer, mosogatószivacs, törlőkendő, szemeteszsák,
* a kollégium dolgozói nem adhatnak gyógyszert, így a szükséges orvosságot hozd magaddal (vitaminok, láz- és fájdalomcsillapító, allergia gyógyszerek),
* iskolai tanszerek, taneszközök (füzet, írólap, tolltartó, számológép, vonalzó, körző stb.),
* bevásárláshoz zsebpénz, bankkártya (saját felelősségre),
* a vírushelyzet miatt maszk, kézfertőtlenítő, esetleg gumikesztyű.

Jelen dokumentumban nem szabályozott kollégiumi elhelyezéssel kapcsolatos kérdésekre a [petesne.sz.rita@szbi.hu](mailto:petesne.sz.rita@szbi.hu) email címre küldött levelükre Petesné Szabó Rita kollégiumvezető válaszol.

Balatonfüred, 2020. 08. 17.

Petesné Szabó Rita

Igazgatóhelyettes-kollégiumvezető